(ख)	इच्छा-शक्ति (Will Power) – यह परमतत्त्वं (आत्मतत्त्वम्) रूप शब्द-ब्रह्म से उत्पन्न ‘सः’ (आत्म) रूप शब्द-शक्ति की अंगभूता कार्यकारी शक्ति है। शब्द-शक्ति अथवा शिव-शक्ति तथा इससे सम्बंधित योगी-यति, महर्षिगण तथा इससे युक्त देवी-देवतागण आदि सभी के समस्त कार्य इसी इच्छा-शक्ति के माध्यम से ही होते हैं। शब्द-ब्रह्म और संकल्प-शक्ति के प्रतिकूल इसका कोई कार्य नहीं होता, यदि चाहे भी तब भी प्रभावी नहीं हो सकती है, शेष सभी इसके प्रभाव से प्रभावित होते हैं। यह हमेशा ही कारण रूप में रहती है।